title: Sac'h-dorn
text: Ur sac'h-dorn zo ur sac'h da zougen en dorn, hag a servij d'ar merc'hed da lakaat pezh o devez ezhomm pa vezont o pourmen e kêr: yalc'h, alc'hwezioù, paperioù, lunedoù, pakad-sigaretennoù, melezourig, livachoù-dremm. Ur c'hodell vras zo ennañ ha meur a c'hodell vihan alies. 
  Douget e vez en dorn, met darn zo deuet da vout seier-skoaz kentoc'h.
  
  Istor 
  Seier a veze gant ar maouezed henbobloù Amerika e meur a gornad; seier labour a oa ivez, peogwir e tastument delioù koka e seier danvez. 
  En Europa e veze paneroù kentoc'h gant ar maouezed pa'z aent da brenañ diankachoù. n'eo ket ar maouezed a renk uhel a brene o boued : ar mitizhien a oa graet evit se, ha paneroù eo a veze ganto. 
  Seier bihan avat a veze gant ar maouezed a renk uhel a yae da redek ar stalioù-dilhad.
  
  Giz 
  Ur rikoù diouzh ar c'hiz eo ar sac'h-dorn, hag un dra da ziskouez eo ivez, hag a c'hall bezañ gwerzhet ker-ruz gant marc'hadourien veur ar c'hiz.
  
  Lennegezh 
  Er pezh The Importance of Being Earnest gant Oscar Wilde e oa bet kavet Jack Worthing en ur sac'h-dorn (handbag) e porzh-houarn Victoria Station (e Londrez) pa oa nevez c'hanet, ma lavar Lady Bracknell, danvez e vamm-gaer : "A handbag?". Un doare sac'h-dorn brasoc'h e ranke bezañ.
  
  Seier-dorn a stroñs
  
  Liammoù diavaez
  
  Merc'hed
  Seier
  Rikoù gizioù